PIEGĀDES LĪGUMS

**Par ALNET videonovērošanas sistēmas komponenšu piegādi un modernizāciju**

|  |  |
| --- | --- |
| Jelgavā | 2016. gada 12. septembrī |

**Jelgavas pilsētas dome,** reģistrācijas Nr. 90000042516, juridiskā adrese Lielā iela 11, Jelgava, LV-3001, kuru saskaņā ar Jelgavas pilsētas pašvaldības nolikumu pārstāv pašvaldības izpilddirektore Irēna Škutāne, turpmāk – Pircējs, no vienas puses, un

**SIA “Citycom”**, reģistrācijas Nr. 43603020998, juridiskā adrese Zirgu iela 12-71, Jelgava, LV - 3001, kuru saskaņā ar statūtiem pārstāv prokūrists Igors Šats, turpmāk – Pārdevējs, no otras puses, turpmāk abi kopā un katrs atsevišķi, turpmāk – Līdzēji, pamatojoties uz iepirkuma „ALNET video novērošanas sistēmas modernizācija Lielajā ielā 11, Jelgavā”, identifikācijas Nr. JPD2016/112/MI, turpmāk – Iepirkums, rezultātiem un Izpildītāja iesniegto piedāvājumu, noslēdz šādu līgumu, turpmāk – Līgums:

1. **LĪGUMA PRIEKŠMETS**
   1. Pārdevējs saskaņā ar Pircēja pasūtījumu un atbilstoši Tehniskajai specifikācijai (1.pielikums), kurai atbilst Pircēja iesniegtais piedāvājums Iepirkumā (2.pielikums)*,* turpmāk - Piedāvājums, piegādā un uzstāda ALNET video novērošanas sistēmu, turpmāk – Prece.
   2. Pārdevējs veic Preces piegādi un uzstādīšanu atbilstoši šī Līguma nosacījumiem un Latvijas Republikas normatīvajiem aktiem.
2. **LĪGUMCENA UN NORĒĶINU KĀRTĪBA**
   1. Maksa par Preces piegādi un uzstādīšanu ir 30548.32 *euro* (trīsdesmit tūkstoši pieci simti četrdesmit astoņi *euro* un 32 centi), pievienotās vērtības nodoklis 21% (divdesmit viens procents) 6415.15 *euro* (seši tūkstoši četri simti piecpadsmit *euro* un 15 centi). Umma ar pievienotās vērtības nodokli ir 36963.47 *euro* (trīsdesmit seši tūkstoši deviņi simti sešdesmit trīs *euro* un 47 centi), turpmāk – Līgumcena.
   2. Pēc Preces uzstādīšanas Līdzēji vai viņu pilnvarotie pārstāvji paraksta Preces pieņemšanas–nodošanas aktu, kas kļūst par Līguma neatņemamu sastāvdaļu.
   3. Līgumcenu, pārskaitot naudu Pārdevēja norādītajā bankas kontā, Pircējs samaksā 15 (piecpadsmit) darba dienu laikā pēc Preces pieņemšanas–nodošanas akta parakstīšanas un rēķina saņemšanas.
   4. Ja Pircējs neveic Līgumcenas samaksu noteiktajā termiņā, tad Pircējs maksā Pārdevējam līgumsodu 0.1 % (viena desmitā daļa no procenta) apmērā no laikā nesamaksātās summas par katru nokavēto dienu, bet ne vairāk kā 10 % (desmit procenti) no Līgumcenas.
3. **LĪDZĒJU SAISTĪBAS, TIESĪBAS UN ATBILDĪBA**
   1. **Pārdevēja saistības:**
      1. piegādāt un uzstādīt Preci ne ilgāk kā 60 (sešdesmit) dienu laikā no Līguma noslēgšanas dienas;
      2. piegādāt un uzstādīt (aizvietot esošās videosistēmas komponentes, veikt nepieciešamos mērījumus un pieslēgumus, nodot ekspluatācijā Pircēja speciālistiem) Preci Lielā ielā 11, Jelgavā;
      3. demontēt uzstādīšanas vietā esošās Pircēja videonovērošanas kameras un pārvietot tās ēkas robežās uz Pircēja norādīto vietu;
      4. nodrošināt Precei ražotāja noteikto garantiju, iesniedzot Preces garantijas dokumentus, kurā norādīti datumi, līdz kuram garantija ir spēkā;
      5. Pārdevējs veic Preces piegādi un uzstādīšanu Pircēja pilnvarotās personas uzraudzībā;
      6. Pārdevējs apņemas nodot piegādāto Preci ar pieņemšanas–nodošanas aktu;
      7. Pārdevējs ir atbildīgs par Preces atbilstību Latvijas Republikas normatīvo aktu prasībām;
      8. Pārdevējs apņemas saskaņot ar Pircēju Preces piegādes un uzstādīšanas laiku ne vēlāk kā 3 (trīs) darba dienas pirms piegādes dienas;
      9. Pārdevējam jāievēro Pircēja speciālistu prasības par Preces uzstādīšanas nodrošināšanas kārtību;
      10. Preces defektu aktā norādītie trūkumi Pārdevējam jānovērš 3 (trīs) dienu laikā.
      11. Pārdevējs uzņemas atbildību par zaudējumiem, kas nodarīti Pircējam un trešajām personām sakarā ar Līguma pārkāpumu.
   2. **Pircēja saistības:**
      1. Pircējs apņemas veikt samaksu par Preci Līgumā noteiktajos termiņos un kārtībā;
      2. Pircējs apņemas pieņemt Pārdevēja piegādāto Preci ar pieņemšanas–nodošanas aktu, ja Prece ir atzīstama par derīgu ekspluatācijai;
      3. Ja Pircējs atsakās parakstīt Preces pieņemšanas–nodošanas aktu, ne ilgāk kā 3 (trīs) darba dienu laikā no pieņemšanas–nodošanas akta saņemšanas dienas Pircējs sagatavo un iesniedz Pārdevējam Preces defektu aktu.
   3. Pircējam ir tiesības kontrolēt Līguma izpildes gaitu, veikt Preces kvalitātes kontroles pasākumus un pieprasīt no Pārdevēja kontroles veikšanai nepieciešamo informāciju, norādot tās sniegšanas termiņu.
   4. Ja Pārdevējs noteiktajā termiņā Preci nav piegādājis, piegādājis nekvalitatīvu vai neatbilstošu tehniskajā specifikācijā vai Līgumā noteiktajām prasībām, Pārdevējs maksā Pircējam līgumsodu 0.1% (viena desmitā daļa no procenta) apmērā no Līgumcenas, par katru piegādes termiņa nokavējuma dienu, bet kopsummā ne vairāk kā 10% (desmit procenti) no Līgumcenas. Pircējam ir tiesības ieskaita kārtībā samazināt Pārdevējam maksājamo Līgumcenu tādā apmērā, kāda ir aprēķinātā līgumsoda summa.
   5. Preces pieņemšanas–nodošanas akta parakstīšana ir iespējama vienīgi pēc defekta aktā norādīto trūkumu pilnīgas novēršanas.
   6. Pārdevējs ir atbildīgs par piegādājamās Preces pilnīgas vai daļējas bojāejas vai bojāšanās risku līdz tās nodošanai Pircējam.
   7. Līdzēji savstarpēji ir atbildīgi par otram Līdzējam nodarītajiem zaudējumiem, ja tie radušies viena Līdzēja vai tā darbinieku, kā arī šī Līdzēja Līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.
   8. Jebkura Līgumā noteiktā līgumsoda samaksa neatbrīvo Līdzējus no to saistību pilnīgas izpildes.
4. **IZMAIŅAS LĪGUMĀ, TĀ DARBĪBAS PĀRTRAUKŠANA**
   1. Līgumu var papildināt, grozīt vai izbeigt, Līdzējiem savstarpēji vienojoties. Jebkuras Līguma izmaiņas vai papildinājumi tiek noformēti rakstveidā un kļūst par Līguma neatņemamu sastāvdaļu.
   2. Ja Pārdevējs nepilda šī Līguma nosacījumus, Pircējam ir tiesības vienpusēji izbeigt Līgumu par to rakstveidā paziņojot Pārdevēju 10 (desmit) dienas iepriekš.
   3. Abpusēji rakstiski vienojoties, Līdzēji ir tiesīgi izbeigt Līgumu pirms termiņa cita iemesla dēļ.
   4. Ja Līgums tiek izbeigts pirms termiņa, galīgie norēķini starp Līdzējiem tiek veikti ne vēlāk kā 2 (divas) darba dienas pirms Līguma izbeigšanas dienas.
5. **KONFIDENCIALIĀTES NOTEIKUMI**
   1. Pārdevējs var izmantot no Pircēja iegūto informāciju tikai darba uzdevuma izpildei.
   2. Pārdevējs ir atbildīgs par Līguma izpildes laikā iegūtās Pircēja informācijas drošību un Pircējam nodarīto kaitējumu šīs informācijas drošības neievērošanas gadījumā, neatkarīgi no tā, kam Pārdevējs ir uzticējis ar šo Līgumu saistīto darbu izpildi.
6. **STRĪDU IZSKATĪŠANAS KĀRTĪBA**

Jebkuras nesaskaņas, domstarpības vai strīdi starp Līdzējiem tiks risināti savstarpēju sarunu ceļā, kas tiks attiecīgi protokolētas. Gadījumā, ja Līdzēji 10 (desmit) darba dienu laikā nespēs vienoties, strīds risināms Latvijas Republikas tiesā.

1. **NEPĀRVARAMA VARA**
   1. Līdzēji tiek atbrīvoti no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas un kara darbība, streiki, iekšējie nemieri, blokādes, varas un pārvaldes institūciju rīcība, normatīvo aktu, kas būtiski ierobežo un aizskar Līdzēju tiesības un ietekmē uzņemtās saistības, pieņemšana un stāšanās spēkā.
   2. Līdzējam, kas atsaucas uz nepārvaramas varas vai ārkārtēja rakstura apstākļu darbību, nekavējoties, bet ne vēlāk kā 3 (trīs) darba dienu laikā par šādiem apstākļiem rakstveidā jāziņo otram Līdzējam. Ziņojumā jānorāda, kādā termiņā būs iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu. Nesavlaicīga paziņojuma gadījumā Līdzējs netiek atbrīvots no Līguma saistību izpildes.
   3. Nepārvaramas varas vai ārkārtēja rakstura apstākļu iestāšanās gadījumā līguma darbības termiņš tiek pārcelts atbilstoši šādu apstākļu darbības laikam vai arī Līdzēji vienojas par Līguma pārtraukšanu.
2. **CITI NOTEIKUMI**
   1. Līgums ir saistošs Pircējam un Pārdevējam, kā arī visām trešajām personām, kas likumīgi pārņem viņu tiesības un pienākumus.
   2. Līgums stājas spēkā no tā parakstīšanas dienas un ir spēkā līdz Līdzēju saistību pilnīgai izpildei.
   3. Pārdevējs ir informēts, ka Pircējs ir ieviesis un strādā saskaņā ar kvalitātes vadības sistēmas (ISO standarts 9001:2009) un vides pārvaldības sistēmas (ISO standarts 14001:2005) nosacījumiem, kas saistīti ar Līguma izpildi.
   4. Jebkāda ar šo Līgumu saistīta un jebkurā formā pieejama informācija vai citāda veida dati, tai skaitā Pārdevēja sagatavotie materiāli, pieder Pircējam un ir tā īpašums. Pārdevējam nav tiesību jebkādā veidā ierobežot Pircēja tiesības brīvi un pēc saviem ieskatiem rīkoties ar tiem.
   5. Jautājumos, kas nav atrunāti Līgumā, Līdzējiem ir saistoši iepirkuma, Pārdevēja piedāvājuma un Latvijas Republikas normatīvo aktu nosacījumi.
   6. Līgums sastādīts 2 (divos) eksemplāros ar vienādu juridisku spēku, pa vienam eksemplāram katram Līdzējam, katrs uz 4 (četrām) lapām, katram eksemplāram ir 3 (trīs) pielikumi, kopā viss Līgums ar pielikumiem sastāv no 16 (sešpadsmit) lapām:
      1. 1.pielikums „Tehniskā specifikācija” uz 5 (piecām) lapām;
      2. 2.pielikums „Tehniskā piedāvājuma kopija” uz 6 (sešām) lapām;
      3. 3.pielikums „Finanšu piedāvājuma kopija” uz 1 (vienas) lapas.
3. **LĪDZĒJU REKVIZĪTI UN PARAKSTI**

|  |  |  |  |  |  |
| --- | --- | --- | --- | --- | --- |
| **PIRCĒJS** | | | **PĀRDEVĒJS** | | |
| Jelgavas pilsētas dome, | | | SIA “Citycom” | | |
| Reģ. Nr. 90000042516 | | | Reģ.nr. 43603020998 | | |
| Juridiskā adrese: Lielā iela 11, Jelgava,  LV-3001 | | | Juridiskā adrese: Zirgu iela 12-71, Jelgava, LV-3001 | | |
| Banka: SEB banka, kods UNLALV2X | | | Banka: Swedbank, kods HABALV22 | | |
| Konts LV 44 UNLA 0008010130906 | | | Konts LV40 HABA 0551 0115 7227 0 | | |
| Pašvaldības izpilddirektore  I.Škutāne | | | Prokūrists  I.Šats | | |
|  |  |  |  |  |  |
| *(paraksts)* | | | *(paraksts)* | | |
| Z.v. | | | Z.v. | | |